
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α.4896/Γ.120 (1) 

Επιτόκιο υπολογισμού τόκων επί αχρεωστήτως καταβαλλομένων εξα¬ 
γωγικών ενισχύσεων (αποφ. Ν^ΰ. 1574/70). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

α) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

β) Τις διατάξεις του Ν. 128/75 «περί τροποποιήσεως και συμπλη- 
ρώσεως διατάξεων τινών αναφερομένων εις την λειτουργίαν του χρημα¬ 
τοδοτικού συστήματος. 

γ) Τις διατάξεις του Ν. 1266/82 «περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και άλλες διατά- 
ξεις». 

δ) Τις διατάξεις περί «ειδικών επιτοκίων της 1574/1/70 αποφ. 
Ν.Ε. όπως τροποποιήθηκε και συμπληρώθηκε με μεταγενέστερες απο¬ 
φάσεις και ειδικότερα την ΠΡ. 4448/Γ'/752/ 9.12.82 Κοινή Υπουρ¬ 
γική Απόφαση. 

ε) Την Ι1.Δ.Τ.Ε. 1216/31.12.87 «περί κατάργησης του ελάχιστου 
ορίου επιτοκίου χορηγήσεων». 

στ) Το υπ' αριθμ. ΑΠ. 381/23.2.88 σχετικό έγγραφο της Τράπεζας 
της Ελλάδος, αποφασίζουμε: 

1. Τροποποιώντας την ΠΡ. 4448/Γ'752/ 9.12.1982 Κοινή 
Υπουργική Απόφαση και ειδικότερα την παράγραφο 1Β3 αυτής καθορί¬ 
ζουμε τα ακόλουθα: 

«Σε περιπτώσεις επιστροφών συναλλάγματος στους ξένους αγορα¬ 
στές ή και σε άλλες περιπτώσεις που μεταβάλλονται οι προϋποθέσεις 
πάνω στις οποίες στηρίχθηκε η καταβολή της διαφοράς τόκων, οι μεσο¬ 
λαβούσες Τράπεζες υποχρεώνονται να στέλνουν σχετική ειδοποίηση 
στην Τράπεζα της Ελλάδος (Τμήμα Σχέσεων με τις Εξαγωγικές Επι¬ 
χειρήσεις). η οποία θα φροντίζει για την επανείσπραξη των αδικαιολό¬ 
γητα καταβληθέντων ποσών εντόκως. με το εκάστοτε ισχύον προεξο¬ 
φλητικό επιτόκιο της Τράπεζας της Ελλάδος. 

Άν η αδικαιολόγητη καταβολή οφείλεται σε υπαιτιότητα της μεσο- 
λαβούσας Τράπεζας, η Τράπεζα υποχρεούται στην επιστροφή του ποσού 
κατά τα οριζόμενα στην επόμενη παράγραφο». 

2. Η απόφαση αυτή να δημοσιευθεί στην Εφημερίδα της Κυβερνή- 
σης. 

Αθήνα. 18 Μαρτίου 1988 

ΟΙ ΥΠΟΥΡΓΟΙ 

ΕΘΝ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ Δ. ΤΣΟΒΟΛΑΣ 

Αριθ. 11771 (2) 

Παράταση προθεσμιών άρθρ. 65 παρ. 1 και 3, 66 παρ. 1, 3, 4, 8, 69 

παρ. 3 Ν. 1541/85 όπως τροποποιήθηκε με τη 17/2.1.87 ΠΥΣ η 

οποία κυρώθηκε με το Ν. 1697/87. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα. 

2. Τις διατάξεις των άρθρων 65 παρ. 1,66 παρ. 1-3-4-8, 69 παρ. 3 
του Ν. 1541/85 σύμφωνα με τις οποίες τέθηκαν προθεσμίες για τη με¬ 
τατροπή ορισμένων κεντρικών ενώσεων και κοινοπραξιών σε κεντρικές 
κλαδικές συν/κές ενώσεις του προϊόντος που εκπροσωπούν και τη διά¬ 
λυση των υπολοίπων καθώς και για την προσαρμογή των καταστατι¬ 
κών των ομορρύθμων συνεταιριστικών εταιρειών στις διατάξεις του άρ¬ 
θρου 59 του πιο πάνω νόμου. 

3. Γις διατάξεις της 17/2.1.87 Γ1ΤΣ η οποία κυρώθηκε με το Ν. 
1697/87 «Ρύθμιση θεμάτων νομικών προσώπων εποπτείας του 
1 πουργείου Γεωργίας και άλλες διατάξεις», σύμφωνα με τις οποίες οι 
παραπάνω προθεσμίες παρατάθηκαν μέχρι 31.7.1987 και δόθηκε η 
δυνατότητα στον ΐπουργό Γεωργίας να τις παρατείνει με απόφασή του,' 
για ένα ακόμη χρόνο από τη λήξη τους. 

4. Τις 21386/27.7.87 και 49771 /23.12.87 αποφάσεις μας με τις 
οποίες παρατάθηκαν οι παραπάνω προθεσμίες μίχρι 31.3.1987. 

5. Την ανάγκη παράτασης των προθεσμιών αυτών, σύμφωνα με αί¬ 
τημα της ΠΑΣΕΓΕΣ που υποβλήθηκε με το 967/3254/ 23.3.88 ΤΕ- 
Ι.ΕΧτης και παρόμοια αιτήματα ενδιαφερομένων οργανώσεων, λόγω 
ύπαρξης ορισμένων αντικειμενικών δυσχερειών συμμόρφωσής τους στις 
επιταγές του Ν. 1541/85, μέσα στις πιο πάνω προθεσμίες, αποφασί¬ 
ζουμε: 

Παρατείνουμε τις προθεσμίες των άρθρων 65 παρ. 1 και 3, 66 παρ. 
1-3-4-8-69 παρ. 3 του Ν. 1541/85, μέχρι 31.7.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Μαρτίου 1988 

Ο Υπουργός 

ΓΙΑΝΝΗΣ ΠΟΤΤΑΚΗΣ 

-♦- 

Αριθ. 69288/1392 (3) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγ. 5 Ν.Δ. 86/69 «Περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 

2. Γα αριθμ. 305/8.3.88 και 9/12.2.88 έγγραφα της Δ/νσης Δα¬ 
σών Σάμου και Κυνηγετικού Συλλόγου Σάμου. 

3. Γην αριθ. 283998/10.6.82 απόφαση του Υπουργού Γεωργίας 
«περί μεταβίβαση αρμοδιοτήτων πρώην Γ.Δ. και ΑΝ.Γ.Δ. στους υπηρε¬ 
σιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων από 1.8.1988 μέχρι 
31.7.1991 στις παρακάτω τρεις ζώνες του Νομού Σάμου. 

1η Ζώνη: Σιδερένιο γεφύρι μέχρι Πυθαγόρειο με όρια δημόσιο δρόμο 
- θάλασσα - ποτάμι σιδερένιο γεφύρι έκτασης 1.664 ατρεμ. 

2η Ζώνη: Προφήτη Ηλία - Όρος θιο - Κουσαδιανού - Αρκουδό- 
λακκο - Μελισσοβράχη - Ζωοδόχος Πηγή - Μουρτιά - Δάφνες - με 
οριο θάλασσα από την ανατολική πλευρά και δημόσιο δρόμο από Αγία 
I Ιαρασκευή μέχρι Γ άγγου. Από 1 άγγου το δρόμο προς στρατώνες - εκ- 
κλησίδιο Σταυρού - εκκλησίδιο Αγίου Κων/νου και Ελένης - πεδίο 
σκοποβολής μέχρι συναντήσεως της ασφάλτου προς Βλαμαρή. Από εκεί 
τον άσφαλτο δρόμο προς Βλαμαρή από την πλευρά της Καμάρας μένρι 
Μουρτιά έκταση 12.500 στρεμ. ** 

3η Ζώνη: Αγελάρι - Βυρός - Άγιος Ιωάννης - Στεφάνή - Ζερβού - 
σακαλάκι -οΜπαϊρακτάρι με όρια δημόσιο δρόμο από Αγία Ειρήνη μέ¬ 
χρι -,ιδερενιο γεφύρι. ακολουθεί τον χείμαρο Μυτιληνιών μέχρι γεφύρι 
Μυτιλήνην και από εκεί τον δημόσιο δρόμο μέχρι Αγία Ειρήνη έκταση 
10.000 στρεμ. 

Η Δ/νση Δασών Σάμου παρακαλείται για την έκδοση της σχετικής 
Αστυνομικής Δασικής Απαγορευτικής διάταξης Θήρας. 


Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από τον κυνηγετικό χρόνο 1988-1989. 

Αθήνα 21 Μαρτίου 1988 
Ο Διευθυντής 
Α. ΠΗΤΤ.4Σ 

- ♦ - 

Αριθ. 12844 (4) 

Παράταση ισχύος της από 17.4.84 Σ.Σ.Ε. των Μουσικών ολόκληρης 
. της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κλπ.». 

3. Τη σχετική καταγγελία από 4.2.88 της Ομοσπονδίας Μουσικών 
Σωματείων Ελλάδος που επιδόθηκε στο Υπουργείο Εργασίας με το 
11062/4.2.88 έγγραφο. 

4. Την σχετική γνωμοδότηση της Ολομέλειας του Ανώτατου Συμ¬ 
βουλίου Εργασίας, κατά την συνεδρίαση της 23 Μαρτίου 1988, αποφα¬ 
σίζουμε: 

Αναστέλλουμε μέχρι 4 Οκτωβρίου 1988 την επέλευση των έννομων 
αποτελεσμάτων της καταγγελίας της από 17.4.84 Σ.Σ.Ε. των Μουσι¬ 
κών ολόκληρης της Χώρας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Μαρτίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. 12845 (5) 

Παράταση ισχύος της από 28.6.88 Σ.Σ.Ε. των μονωδών, Α’ Χορευτών 
Σολίστ και κορυφαίων χορού της Εθνικής Λυρικής Σκηνής. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κλπ.». 

3. Τη σχετική καταγγελία από 3.2.88 του Συλλόγου Μονωδών 
Εθνικής Λυρικής Σκηνής, που επιδόθηκε στο Υπουργείο Εργασίας με το 
900/3.2.88 έγγραφο. 

4. Τη σχετική γνωμοδότηση της Ολομέλειας του Ανώτατου Συμβου¬ 
λίου Εργασίας, κατά τη συνεδρίαση της 23 Μαρτίου 1988, αποφασί¬ 
ζουμε: 

Αναστέλλουμε μέχρι 3 Οκτωβρίου 1988 την επέλευση των έννομων 
αποτελεσμάτων της καταγγελίας της από 28.6.82 Σ.Σ.Ε. των μονω¬ 
δών, Α χορευτών, Σολίστ και κορυφαίων χορού της Εθνικής Λυρικής 
Σκηνής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦ - 

Αριθ. Γ5δ/οικ. 894 ^5) 

Τροποποίηση κοινής απόφασης μόνο για την παράταση προθεσμίας εξο- 

φλήσεως ληξιπρόθεσμων δόσεων δανείων αυτοστεγάσεως των στε¬ 
γαστικών προγραμμάτων Υπουργείου Υγείας, Πρόνοιας και Κοιν. 

Ασφαλίσεων. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ και 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Εχοντας υπόψη: 

1. Τις διατάξεις: 

α. Των Β.Δ. 330/60, 775/64 και 460/65. 

β. Του Ν.Δ. 1138/72 (αρ. 8 παρ. 4). 

γ. Του Π.Δ. 432/75 

δ. Των Ν. 289/76 και 397/76. 

ε. Του Π.Δ. 544/77 

στ. Τη Γ5δ/Οικ. 2605/23.9.87 κοινή Υπουργική απόφαση. 

2. Το γεγονός ότι, διαπιστώθηκε αδυναμία καταβολής της πρώτης 
δόσης των ρυθμιζόμενων με τη (στ) σχετική, οφειλών που προέρχονται 
από ληξιπρόθεσμα στεγαστικά δάνεια του Ν.Δ. 1138/72 μέσα σε τρεις 
μήνες, αποφασίζουμε: 

1. Παρατείνουμε σε έξι μήνες, δηλαδή μέχρι 4.5.1988, την τρίμηνη 
προθεσμία που ορίζεται από την παρ. 1 της σχετικής (στ) κοινής υπουρ¬ 
γικής απόφασης (ΦΕΚ 577/4.11.87) για την καταβολή της πρώτης 
δόσης των ρυθμιζόμενων ληξιπρόθεσμων οφειλών των στεγαστικών δα¬ 
νείων του Ν.Δ. 1138/72. 

2. Κατά τα λοιπά εξακολουθεί να ισχύει η πιο πάνω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα 22 Μαρτίου 1988 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ ΑΣΦΑΛΙΣΕΩΝ 

Γ. ΦΛΩΡΟΣ 
-♦- 

Αριθ. Φ, 54/565 (7) 

Αύξηση των συντάξεων των συνταξιούχων του ΤΑΙΣΥΤ. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/1966 
(ΦΕΚ 230 Α’). 

2. Τις διατάξεις του άρθρου 9 του Π.Δ. 574/1982 (ΦΕΚ 104 Α') 
του Π.Δ. 105/1988 (ΦΕΚ 46 Α') και τις διατάξεις των άρθρων 23 και 
27 του Ν. 1558/1985 (ΦΕΚ 137 Α'). 

3. Τη 1358/2.10.87 απόφαση τοώΠρωθυπουργού και του Υπουρ¬ 
γού Υγείας, Πρόνοιας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς» (ΦΕΚ 535 Β'). 

4. Την 9019/295/25.1.82 απόφαση του Υπουργού Οικονομικών 
που κυρώθηκε με το άρθρο 55 του Ν. 1249/1982 και την 8210/ 
183/23.1.87 κοινή απόφαση των Υπουργών Εθνικής Οικονομίας, Οι¬ 
κονομικών και Εργασίας. 

5. Την Α442/Δ19/8.1.88 απόφαση του Υπ. Εθνικής Οικονομίας, 
με την οποία καθορίστηκε το διορθωτικό ποσοστό ΑΤΑ έτους 1987, κα¬ 
θώς και την Α443/Δ20/8.1.88 όμοια, με την οποία καθορίστηκε το 
ποσοστό της ΑΤΑ Α' Τετραμήνου 1988. 

6. Τη γνώμη του Δ.Σ. του "Ταμείου Ασφάλισης Ιδιοκτητών Συντα¬ 
κτών και Υπαλλήλων Τύπου που διατυπώθηκε κατά την 9η/1.3.88 
συνεδρίασή του, αποφασίζουμε: 

1. Οι συντάξεις των συνταξιούχων του Ταμείου Ασφάλισης Ιδιοκτη¬ 
τών Συντακτών και Υπαλλήλων Τύπου, των Κλάδων Κύριας Ασφάλι¬ 
σης και Επικούρησης, που δεν ακολόυθούν τα κατώτατα όρια σύνταξης 
του ΙΚΑ, αυξάνονται από 1.1.1988 κατά: 

α) Ποσοστό 4,3% (ίσο με το ποσοστό του διορθωτικού ποσού της 
ΑΤΑ 1987) και 

β) Ποσοστό 4% (ίσο με το ποσοστό της ΑΤΑ Α' τετραμήνου 1988). 

2. Οι αυξήσεις αυτές χορηγούνται με τους όρους και τις προϋποθέσεις 
των παραπάνω με αριθ. 4 και 5 σχετικών αποφάσεων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Μαρτίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

-♦- 

Αριθ. Φ. 152.11/β3/1181 (8) 

Καθορισμός ποσοστών εισακτέων ειδικών κατηγοριών στην τριτοβάθ¬ 
μια εκπαίδευση. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1351/1983 «εισαγωγή σπουδαστών στην 


τριτοβάθμια εκπαίδευση και άλλες διατάξεις» (ΦΕΚ 56 - Α'). 

2. Τις διατάξεις του άρθρου 54 παράγρ. 5 του Ν. 1566/1985 «δομή 
και λειτουργία της πρωτοβάθμιας και δευτεροβάθμιας εκπαίδευσης και 
άλλες διατάξεις« (ΦΕΚ 167 - Α'), αποφασίζουμε: 

Ορίζουμε τα ποσοστά αυτών που εισάγονται επιπλέον του ολικού 
αριθμού εισακτέων, σε κάθε σχολή ή τμήμα, για κάθε κατηγορία υπο¬ 
ψηφίων, ως ακολούθως: 

α) Απόφοιτοι εσπερινών γενικών λυκείων δευτεροβάθμιας εκπαίδευ¬ 
σης που συμμετέχουν στις γενικές εξετάσεις, σε ποσοστό 1% για τις 
σχολές των ΤΕΙ, την ΑΣΕΤΕΜ/ΣΕΛΕΤΕ και τη σχολή Τουριστικών 
Επαγγελμάτων Ρόδου. 

β) Έλληνες του εξωτερικού και παιδιά Ελλήνων υπαλλήλων που 
υπηρετούν σε υπηρεσίες στο εξωτερικό, σε ποσοστό 4% και 0,5% αντί¬ 
στοιχα. Στις περιπτώσεις που τα διαφορετικά αυτά ποσοστά θέσεων δεν 
καλύπτονται από υποψηφίους της μιας κατηγορίας, οι κενές θέσεις μπο¬ 
ρεί να συμπληρώνονται από υποψηφίους της άλλης κατηγορίας. 

γ) Κύπριοι, σε ποσοστό 5% για σχολές πολυτεχνικές και τμήματα ια¬ 
τρικής. οδοντιατρικής, κτηνιατρικής, νοσηλευτικής, ξένων γλωσσών, 
μεταφρ. και διερμηνεϊας, καλών τεχνών, εικαστικών και εφαρμοσμένων 
τεχνών σε ποσοστό 10% για τις λοιπές ανώτατες σχολές, για τμήματα 
των Τεχνολογικών Εκπαιδευτικών Ιδρυμάτων (ΤΕΙ) της ΑΣΕΤΕΜ/ 
ΣΕΛΕΤΕ, για τη Χαροκόπειο Σχολή Οικιακής Οικονομίας και την 
Ανώτερη Σχολή Τουριστικών Επαγγελμάτων Ρόδου. Στα παιδαγω¬ 
γικά τμήματα δημοτικής εκπαίδευσης και στα παιδαγωγικά τμήματα 
νηπιαγωγών δεν εισάγονται Κύπριοι. 

δ) Αλλοδαποί - Αλλογενείς, σε ποσοστό 1 % για σχολές πολυτεχνικές, 
επιστημών υγείας, θετικών επιστημών, γεωτεχνικών επιστημών. Ανώ¬ 
τατη Γεωπονική Σχολή Αθήνας (ΑΓΣΑ), τμήματα των Τεχνολογικών 
Εκπαιδευτικών Ιδρυμάτων (πλην των τμημάτων μαιευτικής, νοσηλευ¬ 
τικής) και της ΑΣΕΤΕΜ/ΣΕΛΕΤΕ, σε ποσοστό 3% για φιλοσοφικές 
και θεολογικές σχολές, τμήματα νομικής, παιδαγ. τμημ. δημοτ. εκπ/ 
σης και νηπιαγωγών και σε ποσοστό 2% για τις λοιπές ανώτατες σχο¬ 
λές και τα τμήματα μαιευτικής, νοσηλευτικής των Τεχνολογικών Εκ¬ 
παιδευτικών Ιδρυμάτων (Τ.Ε.Ι.). 

ε) Αλλοδαποί - Αλλογενείς ή Ομογενείς υπότροφοι του ελληνικού 
κράτους, σε ποσοστό 2% για φιλοσοφικές και θεολογικές σχολές, τμή¬ 
ματα νομικής, παιδαγωγικά τμήματα δημοτικής εκπαίδευσης και νη¬ 
πιαγωγών και σε ποσοστό 1% για τις λοιπές σχολές των ΑΕΙ, για τα 
τμήματα των ΤΕΙ και της ΑΣΕΤΕΜ/ΣΕΛΕΤΕ. 

Στις σχολές και στα τμήματα της Τριτοβάθμιας Εκπαίδευσης που 
λειτουργούν στα γεωγραφικά διαμερίσματα Θράκης, Αιγαίου και Δω- 
δεκανήσου δεν εισάγονται Αλλοδαποί - .Αλλογενείς. 

Στα ανωτέρω αναφερόμενα ποσοστά των περιπτώσεων β, δ και ε δεν 
περιλαμβάνονται τα τμήματα ξένων γλωσσών μετάφρασης και διερμη- 
νείας του Ιόνιου Πανεπιστημίου, το Τμήμα Καλών Τεχνών της 
Α.Σ.Κ.Τ. Αθήνας και το τμήμα εικαστικών και εφαρμοσμένων τεχνών 
της Σχολής Καϊλών Τεχνών του Πανεπιστημίου θεσ/νίκης. 

Κατά τον καθορισμό των θέσεων, σύμφωνα με τα ποσοστά, γίνεται 
στρογγυλοποίηση στην αμέσως επόμενη ακέραιη μονάδα, αν προκύπτει 
δεκαδικό υπόλοιπο που είναι μισό ή μεγαλύτερο από το μισό της ακέ¬ 
ραιης μονάδαις. 

Αν το δεκαδικό υπόλοιπο είναι μικρότερο από το μισό της ακέραιης 
μονάδας δε λαμβάνεται υπόψη, εκτός αν μηδενίζεται η θέση, οπότε γίνε¬ 
ται στρογγυλοποίηση στην ακέραιη μονάδα, ώστε σε κάθε περίπτωση να 
υπάρχει μία (1) τουλάχιστον θέση της κάθε κατηγορίας για κάθε σχολή 
ή τμήμα σχολής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1988 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


♦ 


Αριθ. 2414.1/3/88 

Αύξηση κατά 17% των εισφορών υπέρ ΤΙΊΑΕΝ. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 


(9) 


Έχοντας υπόψη: 

1. Τις διατάξεις της παραγρ. 2 του άρθρου 2 του Ν.Δ. 423/70 «περί 
τροποποιήσεως του Ν.Δ. 3736/57 «περί Ταμείου Προνοίας Αξ/κών 
Εμπορικού Ναυτικού». 

2. Την απόφαση του Δ.Σ. του ΤΠΑΕΝ της 30.12.87 συνεδρίασής 
του. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


3. Τη γνώμη του Υπουργείου Εθνικής Οικονομίας (Δ/νση Τιμών και 
Εισοδημάτων) που διατυπώθηκε με το Α. 1551/Δ. 100/12.2.88 έγ¬ 
γραφό του. 

4. Τη 2389/87 απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό Οικονομικών» 
(ΦΕΚ 81Β/13.2.87). αποφασίζουμε: 

1. Εγκρίνουμε την απόφαση που πήρε το Διοικητικό Συμβούλιο του 
Ταμείου Προνοίας Αξ/κών Εμπορικού Ναυτικού (ΤΠΑΕΝ) στη συνε¬ 
δρίαση της 30.12.87 για αύξηση της τακτικής μηνιαίας εισφοράς των 
ασφαλισμένων του από 1ης Ιανουάριου 1988. 

2. Το ποσοστό της αύξησης ορίζεται σύμφωνα με το πιο πάνω έγ¬ 
γραφο του Υπουργείου Εθνικής Οικονομίας σε 17%. 

Η απόφαση αυτή να κοινοποιηθεί για άμεση εκτέλεση και να δημο- 
σιευθεί στην Εφημερίδα της Κυβερνήσεως. 

Πειραιάς, 30 Μαρτίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Σ. ΚΑΛΟΥΔΗΣ 


ΕΜΠΟΡΙΚΗΣ ΝΑΥΤΙΛΙΑΣ 

Ε. ΓΙΑΝΝΟΠΟΥΛΟΣ 


♦ 


Αριθ. ΔΕ 4459 

Έγκριση Κανονισμών Λιμένα Ρόδου. 
Ο ΝΟΜΑΡΧΗΣ ΔΩΔΕΚΑΝΗΣΟΥ 


( 10 ) 


Έχοντας υπόψη: 

1) Τους Ειδικούς Κανονισμούς Λιμένα Ρόδου αριθ. 28 και 29 που 
μας έστειλε το Κεντρικό Λιμεναρχείο Ρόδου με το αριθ. 113525/3/88 
έγγραφο και αναφέρονται στην αναπροσαρμογή των λεμβουχικών και 
αχθοφορικών δικαιωμάτων. 

2) Τις διατάξεις του Π.Δ. 338/83 «περί μεταβίβασης αρμοδιοτήτων 
του Υπουργού Εμπορικής Ναυτιλίας στους Νομάρχες», αποφασί¬ 
ζουμε: 

1) Εγκρίνουμε τους ειδικούς κανονισμούς Λιμένα Ρόδου αριθ. 28/88 
και 29/88 περί αναπροσαρμογής των λεμβουχικών και αχθοφορικών 
δικαιωμάτων. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ 
αριθ. 28 

Αύξηση των προβλεπομένων από τα άρθρα 23, 24, 26, 30, 34, 37, 
39, 40, 42 του Ειδικού Κανονισμού Λιμένα Ρόδου, Λεμβουχικών 
δικαιωμάτων λιμένα Ρόδου. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΡΟΔΟΥ 


Έχοντας υπόψη: 

α) Τις διατάξεις του Κωδικοποιηθέντος από 9.6.1948 Νόμου 
499/47 «περί πειθαρχικής εξουσίας των προϊσταμένων των Λιμενικών 
Αρχών» (ΦΕΚ 286 Α/48). 

β) Τις διατάξεις του Ν.Δ. 444/70 «περί αρμοδιότητας του Λιμενικού 
Σώματος και σχέσεων προς τις αρμοδιότητες των Σωμάτων Ασφα¬ 
λείας». (ΦΕΚ 39 Α/70). 

γ) Τις διατάξεις του άρθρου 156 του Ν.Δ. 187/73 «περί Κ.Δ.Ν.Δ. 
187/73» (ΦΕΚ 261 Α/73). 

δ) Την 3525/2/88/5.2.88 Δ/γή ΥΕΝ/ΔΟΛ - 2ο, αποφασί¬ 
ζουμε: 


Άρθρο 1. 

Τα αναφερόμενα στα άρθρα 23, 24. 26, 30, 34. 37, 39, 40, 42 του 
Ειδικού Κανονισμού Λιμένα Ρόδου (ΦΕΚ 222 Β/79) λεμβουχικά δι¬ 
καιώματα όπως αναπροσαρμόσθηκαν: 

α) Με το 3/20.7.79 Ειδικό Κανονισμό Λιμένος Ρόδου (ΦΕΚ 890/ 
Β/79) κατά ποσοστό (12%). β) Με τον 5/11.3.80 Ειδικό Κανονισμό 
Λιμένα Ρόδου (ΦΕΚ 6098/3.7.80) κατά ποσοστό 16%. γ) Με τον 9/ 
14.10.81, Ε.Κ.Λ. ΡΟΔΟΥ (ΦΕΚ 1 Β'/7.1.82 κατά ποσοστό 25%. δ) 
Με τον 23/8 1 Ε.Κ.Λ.Ρ. (266 Β /87) κατά ποσοστό (7%) αυξάνονται 
κατά ποσοστό τρία επί τοις εκατό (3%). 

Κατόπιν τούτου τα άρθρα 23, 24, 26, 30, 34, 37, 39, 40, 42 του 
παρακάτω Ειδικού Κανονισμού Λιμένα Ρόδου αντικαθίσταται όπως πα¬ 
ρακάτω: 


Άρθρο 23. 

Λεμβουχικά Δικαιώματα. 

Το συνολικό για κάθε επιβάτη αντίτιμο αποβίβασης και επιβίβασης, 
το οποίο περιλαμβάνει και δικαίωμα μεταφοράς συνήθων αποσκευών 
του επιβάτη ορίζεται ως εξής: 

1. Για διερχομένους επιβάτες (ΤΚΑΝΖ1Τ) δρχ. (57) πενήντα επτά 
από τις οποίες σαράντα έξι (46) θα καταβάλλονται στην επιχείρηση των 
πλωτών και (10) σαν αμοιβή του λογιστή του πλοίου για την προσφερό- 
μενη από αυτόν πρόσθετη υπηρεσία είσπραξης και επίδοσης στην επιχεί¬ 
ρηση των πλωτών λεμβουχικών δικαιωμάτων. 

2. Για περιηγητές κρουαζιεροπλοίων δρχ. πενήντα επτά (57) κατά 
ημέρα. 

Ο περιηγητής με το ποσό αυτό, το οποίο θα καταβαλλεται υποχρεω¬ 
τικά ανεξάρτητα από την ώρα κατάπλου του πλοίου στο λιμένα, θα με- 
ταφέρεται με το αποβατικό σκάφος όσες φορές επιθυμεί κατά τη διάρ¬ 
κεια όλης της ημέρας. 

Σαν ημέρα θεωρείται το από 0001/μέχρι 2400 χρονικό διάστημα. 

3. Μεμονομένοι επιβάτες ή επισκέπτες δρχ. είκοσι εννέα (29) για 
κάθε διαδρομή. 


Άρθρο 24. 

1. Τα καθοριζόμενα δικαιώματα των παρ. 1 και 2 του προηγούμενου 
άρθρου 23 βεβαιώνονται από εκπρόσωπο της επιχειρήσεως των απο- 
βατηγών σκαφών επί του πλοίου και εισπράττονται από αυτόν, σύμ¬ 
φωνα με την κατάσταση με μέριμνα του πλοίου ή του πράκτορα. 

2. Το καταβαλλόμενο δικαίωμα της παραγράφου 3 του προηγούμε¬ 
νου άρθρου 23 βεβαιώνεται και εισπράττεται επί του αποβατικού σκά¬ 
φους από εκπρόσωπο της επιχειρήσεως των αποβατικών σκαφών με 
βάση αριθμημένη διπλότυπη απόδειξη αντίτυπο της οποίας θα δίνεται 
στον επιβάτη ή επισκέπτη. 

Άρθρο 26. 

1. Κατά το διάστημα παραμονής περιηγητικού πλοίου στο λιμένα η 
Λιμενική Αρχή σε συνεννόηση με τους Ναυτικούς Πράκτορες ή τον 
Πλοίαρχο καθορίζει δρομολόγια των αποβατικών σκαφών για τακτική 
επικοινωνία του πλοίου με την ξηρά. 

2. Σε περίπτωση αιτήσεως του πλοιάρχου ή του υπεύθυνου Ναυτικού 
Πράκτορα δύναται να διατίθεται σκάφος ειδικό και μόνο για την εξυπη¬ 
ρέτηση του πλοίου ή του πληρώματος. 

Για τη διάθεση αυτή του αποβατικού σκάφους και τη χρησιμοποίησή 
του μέχρι δύο ώρες ορίζεται αποζημίωση πεντακόσιες εβδομήντα τρεις 
δρχ. ( 573) . 

Για κάθε ώρα μετά από τις δύο πρώτες ώρες θα καταβάλλεται ποσό 
ίσο με το ένα τέταρτο (1/4) της παραπάνω αποζημίωσης. 

3. Καμμία αποζημίωση δε θα καταβάλλεται στην επιχείρηση των 
αποβατικών σκαφών σε περίπτωση ματαιώσεως αναγγελθέντος ήδη 
κατάπλου, περιηγητικού πλοίου έστω και αν είχε ζητηθεί αποβατικό 
σκάφος για την εξυπηρέτησή του. 

4. Σε περίπτωση που από λόγους ανωτέρας βίας περιηγητικό πλοίο 
δεν μπορέσει να αποβιβάσει περιηγητές, τότε δεν υποχρεούται στην κα¬ 
ταβολή αποζημίωσης στην επιχείρηση των αποβατικών. 

Αν όμως στην περίπτωση αυτή χρησιμοποιηθεί το αποβατικό σκάφος 
για την εξυπηρέτηση του πλοίου ή του πληρώματος του τότε θα πληρω¬ 
θεί με το ποσό των πεντακοσίων εβδομήντα τριών δρχ. κατ’ αποκοπή. 

Η εξυπηρέτηση αυτή του πλοίου περιλαμβάνει όλο το χρονικό διά¬ 
στημα της παραμονής του στη Ρόδο και εφόσον αυτή δεν υπερβαίνει τις 
δύο ώρες διαφορετικά καταβάλλεται στην επιχείρηση των αποβατικών 
σκαφών πρόσθετη αποζημίωση από εκατόν σαράντα τεσσάρων (144) 
δρχ. Τ ια κ *θε ώρα μετά από τις δύο πρώτες ώρες. 

5. Σε περίπτωση αιτήσεως του πλοιάρχου ή του υπεύθυνου ναυτικού 
πράκτορα μπορεί να διατεθεί αποβατικό σκάφος ειδικό και μόνο για την 
εξυπηρέτηση των διερχομένων πλοίων γραμμών εξωτερικού - εσωτερι¬ 
κού ή του πληρώματος αυτών. 

Σαν δικαίωμα για τη διάθεση αυτή του αποβατικού σκάφους ορίζεται 
το ποσό των πεντακοσίων εβδομήντα τριών (573) δρχ. για απασχόληση 
μέχρι δύο ώρες χωρίς καμμιά άλλη επιβάρυνση στο πλήρωμα. 

Για κάθε ώρα μετά από τις δύο πρώτες θα καταβάλλεται στην επιχεί¬ 
ρηση των αποβατικών σκαφών πρόσθετη αποζημίωση ίση προς το ένα 
τέταρτο (1/4) του ανωτέρω δικαιώματος. 

6. Υπεύθυνος για την καταβολή των ανωτέρω δικαιωμάτων είναι ο 
υπεύθυνος Ναυτικός Πράκτορας, ο Πλοίαρχος ή άλλο Νομικό ή Φυσικό 
Πρόσωπο, το οποίο είχε ζητήσει τη διάθεση των αποβατικών σκαφών. 

Άρθρο 30. 

Τα λεμβουχικά δικαιώματα για τη μεταφορά των επιβατών μετά 
των συνήθων αποσκευών των επί των εν αγκύρας παραμενόντων 
πλοίων μέχρι της προβλήτας και τανάπαλιν ορίζονται ως κατωτέρω: 

α) Για επιβάτες ανεξαρτήτως θέσεως δρχ. 19. 

β) Για μεταφορά επισκεπτών καταβάλλεται για κάθε διαδρομή μετ’ 
επανόδου κατ’ άτομο δρχ. 19. 

Άρθρο 34. 

Το λεμβσυχικό δικαίωμα σε περιπτώσεις αφίξεως τουριστικών 
πλοίων για την αποβίβαση και επιβίβαση περιηγητών καθορίζεται σε 
δρχ. 13. 

Άρθρο 37. 

Ορίζουμε ως κατωτέρω τα λεμβουχικά δικαιώματα αποσκευών όταν 
οι αποσκευές υπερβαίνουν τα 25 χιλιόγραμμα βάρους κατά επιβάτη: 

α) Διάφορα μικροφορτία κατά χιλ/μο δρχ. 0,378. 

β) Έπιπλα, σκεύη βαρέα αντικείμενα δρχ. 0,504. 

Άρθρο 39. 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαγμα χρήσεως μισθουμένης λέμβου συμπεριλαμβανομένης και 
της αμοιβής των επιβαινόντων λεμβούχων καθοριζόμενο για κάθε δρο¬ 
μολόγιο της λέμβου και για απόσταση μέχρι ενός μιλίου από τις προ¬ 
βλήτες του λιμένος και από ώρα 07.00 μέχρι 20.00 εις δρχ. 252 από 
ώρας 20.00 - 24.00 εις δρχ. 315 και από ώρας 24.00 - 07.00 εις 
δρχ. 378. 

Για αποστάσεις μεγαλύτερες του ναυτικού μιλίου το λεμβουχικό δι¬ 
καίωμα καθορίζεται με ελεύθερη συμφωνία και σε αδυναμία της τεύ- 
ξεως συμφωνίας με απόφαση της Λιμενικής Αρχής. 

Άρθρο 40. 

Ορίζουμε αντάλλαγμα χρήσεως λέμβου συμπεριλαμβανομένης και 
της αμοιβής των επιβαινόντν λεμβούχων για αποκλειστική χρησιμοποί¬ 
ηση προς μεταφορά επίπλων, αποσκευών και εμπορευμάτων από ή προς 
το πλοίο δρχ. 378 προκειμένου δε περί μεταφοράς από πλοίο ευρισκό¬ 
μενο μακράν του λιμένος ή όρμου εις δρχ. 630. 

Η ανωτέρω τιμή μειούται κατά 30% προκειμένου περί ειδών Δημο¬ 
σίου γεωργικών εφοδίων διακινουμένων από την ΑΤΕ ή άλλων Κρατι¬ 
κών ή Κοινωφελών Οργανισμών. 

Άρθρο 42. 

1. Καθορίζουμε ως κατωτέρω την αμοιβή των λεμβούχων για την 
πρόσδεση και λύση των πριμνησίων των πλοίων κατά την παραβολή ή 
πρυμνοδέτηση αυτών στον λιμένα ανεξαρτήτως του είδους αυτών ως 
κατωτέρω: 

Για πλοία από 101 ΚΟΧ μέχρι 500 δρχ. 76. 

Για πλοία από 501 ΚΟΧ μέχρι 1500 δρχ. 126. 

Για πλοία από 1501 ΚΟΧ μέχρι 3000 δρχ. 189 

Για πλοία από 3001 και άνω δρχ. 252. 

2. Για πλοία μέχρι 100 ΚΟΧ καθώς επίσης και για πολεμικά πλοία 
και πλοία τοπικών συγκοινωνιών δεν εισπράττεται καμμία αμοιβή. 

3. Σε περίπτωση μεθορμίσεως προσδεθέντος πλοίου καταβάλλεται 
για κάθε νέα μεθόρμιση το 5% του ανωτέρω τιμολογίου. 

4. Όσες φορές οι ανωτέρω εργασίες εκτελούνται κατά τη νύκτα - Κυ¬ 
ριακές και επίσημες αργίες το ανωτέρω τιμολόγιο προσαυξάνεται κατά 

25%. 

Άρθρο 2. 

Οι παραβάτες του παρόντος Κανονισμού, του οποίου η ισχύς αρχίζει 
από την δημοσίευσή του στην Εφημερίδα της Κυβερνήσεως και η εκτέ¬ 
λεση ανατίθεται στα Λιμενικά Όργανα της Υπηρεσίας μας, ανεξάρτητα 
από τις συντρέχουσες ποινικές και αστικές ευθύνες κατά την ισχύουσα 
Νομοθεσία, υπόκεινται και στις πειθαρχικές ποινές του άρθρου 157 του 
Ν.Δ. 187/73. 

Ρόδος, 4 Μαρτίου 1988 
Ο Κεντρικός Λιμενάρχης 
Αντ/ρχος Λ.Σ. ΝΙΚΟΛΑΟΣ ΚΑΛΑΤΖΗΣ 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ αριθ. 29. 

Περί αυξήσεως των από των άρθρων 12, 13, 14 και 15 προβλεπομέ- 

νων αχθοφορικών δικαιωμάτων λιμένων Ρόδου και δικαιοδοσία Κ. 

Λ/Χ ΡΟΔΟΥ. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΡΟΔΟΥ 
Έχοντας υπόψη: 

α) Τις διατάξεις του Κωδικοποιηθέντος με το από 9.6.48 Β.Δ. Νό¬ 
μου 495/77 (ΦΕΚ 162 Α/48). 

β) Τις διατάξεις του Ν. 444/70 «περί αρμοδιότητος ΑΣ και σχέσεων 
προς αρμοδιότητες των Σωμάτων Ασφαλείας» (ΦΕΚ 39 Α/70). 

γ) Τις διατάξεις του άρθρου 156 του ΝΔ 187/73 «περί Κ.Δ.Ν.Δ.» 
(ΦΕΚ 261 Α/73). 

δ) Την 3525/2/88/5/2/88 απόφαση ΥΕΝ/ΔΟΛ 2ο, αποφασί¬ 
ζουμε: 

Άρθρο 1. 

1. Τα αναφερόμενα στα άρθρα 12, 13, 14 και 15 του υπ' αριθμό 
1 /79 Ε.Κ.Λ.Ρ. (ΦΕΚ 222 Β/79) αχθοφορικά δικαιώματα όπως ανα- 
προσαρμόσθηκαν με τον υπ' αριθμό 5/80 Ε.Κ.Λ.Ρ. (ΦΕΚ 609 Β/80) 
και τον υπ' αριθμό 23/ΦΕΚ 266 Β /87 Ε.Κ.Λ.Ρ.) αυξάνονται κατά 
ποσοστό τρία τοις εκατό (3%). 

Άρθρο 2. 

Οι παραβάτες του παρόντα Ειδικού Κανονισμού του οποίου η ισχύς 
αρχίζει από την δημοσίευσή του στην Εφημερίδα της Κυβερνήσεως και 
η εκτέλεσή του ανατίθεται στα Λιμενικά όργανα, ανεξάρτητα από τις συ¬ 
ντρέχουσες ποινικές και αστικές ευθύνες κατά την ισχύουσα νομοθεσία 
υπόκεινται και τις πειθαρχικές ποινές του άρθρου 157 του Ν.Δ. 
187/73 (ΦΕΚ 261 Α/3.10.73) περί Κ.Δ.Ν.Δ. 

Ρόδος. 4 Μαρτίου 1988 

Ο Κεντρικός Λιμενάρχης 
Αντ/ρχος Λ.Σ. Ν. ΚΑΛΑΤΖΗΣ 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ρόδος, 15 Μαρτίου 1988 
Ο Νομάρχης 
Γ. ΜΑΧΑΙΡΙΔΗΣ 

- ♦ - 

Αριθ. ΤΤ 5289 (11) 

Ορισμός μελών Επιτροπής Στρατιωτικών Επιτάξεων έτους 1988, Ν. 

Λάρισας. 

Ο ΝΟΜΑΡΧΗΣ ΛΑΡΙΣΑΣ 

Με την 5289/21.3.1988 απόφαση του Νομάρχη Λάρισας ορίσθη¬ 
καν ως μέλη της Επιτροπής Στρατιωτικών Επιτάξεων για το 1988, οι 
παρακάτω: 

Τακτικά μέλη: 

1) Ελευθέριος Παπαγιάννης Πρωτόδικης 

2) Χρηστός Αθανασόπουλος Πρωτόδικης 

3) Δημήτριος Λεοτσάκος Σχης 

4) Ιωάννης Μετζέκης Ανχης 

5) Απόστολος Λακαφώσης Οικον. Έφορος β' Λάρισας 
Αναπληρωματικά μέλη: 

1) Σοφία Καραχάλιου Πρωτόδικης 

2) Χαράλαμπος Παπακώστας Πρωτόδικης 

3) Δήμος Δήμου Τχης 

4) Αντώνιος Παύλου Αγος 

Γραμματέας της Επιτροπής ορίστηκε ο Δημ. Σπανός με αναπληρωτή 
του το Δημ. Καψάλη. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Λάρισα, 21 Μαρτίου 1988 
Ο Νομάρχης 

ΔΗΜΗΤΡΗΣ ΚΟΥΚΟΥΛΑΚΗΣ 

Αριθ. 2888 (12) 

Τροποποίηση χαι προσαρμογή στις διατάξεις του Ν. 1586/86 του 
Ο.Ε.Τ. Κοινότητας Βραχασίου, Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
της χαταστάσεως Προσωπικού ΟΤΑ*. 

2. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. χαι ΟΤΑ και άλλες διατάξεις». 

3. Τις διατάξεις του 37α/87 Π. Δ/τος. 

4. Την 3/1988 απόφαση του Κοινοτικού Συμβουλίου Βραχασίου 
σχετικά με την τροποποίηση και προσαρμογή του Ο.Ε.Υ της Κοινότη¬ 
τας στις διατάξεις του Ν. 1586/86. 

5. Τη 2/1/25.2.1988 γνωμοδότηση του Υπηρεσιακού Συμβουλίου 
του άρθρου 14 παρ. 9 του Ν. 1586/86. 

6. Όλο το σχετικό φάκελο, αποφασίζουμε: 

Εγκρίνουμε τον ΟΕΥ της Κοινότητας Βραχασίου ο οποίος τροποποι¬ 
ήθηκε και προσαρμόσθηκε στις διατάξεις του Ν. 1586/86 με την 3/ 
1988 απόφαση του Κοινοτικού Συμβουλίου και ο οποίος παρουσιάζει 
την παρακάτω διάρθρωση: 

Κλάδος ΔΕΙ 

Μία (1) θέση με βαθμούς Γ-Α 
Κλάδος ΔΕ 14 

Μία (1) θέση με βαθμούς Γ-Α 
Κλάδος ΥΕ1 

Μία (1) θέση με βαθμούς Δ-Γ 

Θέσεις με σχέση εργασίας Ιδ. Δικαίου Αόριστου Χρόνου 

Μία (1) θέση εργάτη - Οδοκαθαριστή με σχέση εργασίας ιδιωτικού 
δικαίου αόριστου χρόνου με περιοδική απασχόληση τεσσάρων (4) ημε¬ 
ρών κάθε εβδομάδα στον τομέα καθαριότητας. 

Μία (1) θέση εργάτη - Υδραυλικού με σχέση εργασίας ιδιωτικού δι,- 
καίου αόριστου χρόνου με περιοδική απασχόληση δώδεκα (12) ημερών 
κάθε μήνα στον τομέα ύδρευσης. 

Η παρούσα να δημοσιευθεί στην Εφημερίδα της Κυβερνήσεως. 
Άγιος Νικόλαος, 18 Μαρτίου 1988 
Ο Νομάρχης 
Γ. ΤΖΑΝΑΚΑΚΗΣ 

-♦- 

Αριθ. ΕΣ: 5645 (13) 

Προσαρμογή του Ο.Ε.Υ. της Κοινότητας Ροδίτσας Ν. Φθιώτιδας στις 
διατάξεις του Ν. 1586/86. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, νομικών προσώπων δημοσίου δικαίου και ΟΤΑ και 
άλλες διατάξεις». 

2. Τις διατάξεις του άρθρου 12 του Ν. 1188/81 «περί χαταστάσεως 
προσωπικού ΟΤΑ». 

3. Την 53560/59/ 6.8.86 εγκύκλιο του Υπουργείου Εσωτερι¬ 
κών. 

4. Τη 1/10.2.88 γνωμοδότηση του Υπηρεσιακού Συμβουλίου του 
άρθρου 14 του Ν. 1586/86 του Νομού Φθιώτιδας, αποφασίζουμε: 

Εγκρίνουμε την 58/87 απόφαση του Κοινοτικού Συμβουλίου Ροδί¬ 
τσας με την οποία προσαρμόζεται ο ΟΕΥ της ομώνυμης Κοινότητας. 

Η οργανική σύνθεση και διαβάθμιση των θέσεων προσωπικού της 
Κοινότητας Ροδίτσας ορίζονται ως κατωτέρω: 

Διοικητικό Προσωπικό Κατηγορίας ΔΕ 
α. Κλάδος ΔΕΙ Διοικητικού 

Δύο (2) θέσεις γραμματέα με βαθμούς Γ-Β-Α 
β. Κλάδος ΔΕ 15 Κοιν. Ειαπραχτόρων 

Μία (1) θέση Κοιν. εισπράχτορα με βαθμούς Γ-Β-Α 
Κατηγορία ΥΕ 

α. Κλάδος ΥΕ1 Κλητήρων - θυρωρών - Γενικών Καθηκόντων 
Μία (1) θέση Κλητήρα με βαθμούς Δ-Γ 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Λαμία, 18 Μαρτίου 1988 
Με εντολή Νομάρχη 
Ο Διευθυντής 

I. ΚΟΥΜΟΥΤΣΟΣ 


Αριθ, ΕΜ 2331 (14) 

Δημοσίευση έκθεσης εκτίμησης περιουσιακών στοιχείων. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Τις διατάξεις του άρθρ. 1 εδαφ. 1 του Διατάγματος της 
16.1.1930 «περί Δελτίων ανωνύμων Εταιρειών» και το αρθρ. 9 παρ. 6 
του ΒΔ 174/1963 «περί κωδικοποίησης των διατάξεων του Ν. 2190/ 
1920 σε ενιαίο κείμενο» όπως ισχύει μετά το II.Δ. 409/86. 

2. Του Ν. 3200/55 «περί Διοικητικής Αποκέντρωσης» όπως συ¬ 
μπληρώθηκε αργότερα με το Ν.Δ. 532/70. 

3. Τις διατάξεις του Π.Δ. 607/76 «περί οργανισμού του Υπουργείου 
Εμπορίου» 

4. Τις διατάξεις του άρθρου 6 της αριθ. 25027/9.4.84 απόφασης 
του Υπουργού Εσωτερικών. 

5. Την υποβληθείσα σε εμάς έκθεση εκτίμησης της Επιτροπής του 
άρθρου 9 του Κ.Ν. 2190/1920, αποφασίζουμε: 

Εγκρίνουμε την δημοσίευση στην Εφημερίδα της Κυβερνήσεως (Τεύ¬ 
χος Β") της έκθεσης εκτίμησης των περιουσιακών στοιχείων της Κοινό¬ 
τητας Αγίου Παντελεήμονα Ν. Φλώρινας, που συντάχθηκε από την 
Επιτροπή του άρθρου 9 του ΚΝ 2190/1920. που συστήθηκε με την 
ΕΜ 1781/9.9.87 δική μας απόφαση. 

Φλώρινα, 15 Φεβρουάριου 1988 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 
ΕΚΘΕΣΗ ΕΚΤΙΜΗΣΗΣ 

Με την αριθ. πρωτ. 1781/9.9.87 απόφαση Νομάρχη Φλώρινας συ- 
τήθηκε η παρακάτω επιτροπή εκτίμησης αξίας των περιουσιακών στοι¬ 
χείων της Κοινότητας Αγίου Παντελεήμονα Ν. Φλώρινας για την σύ¬ 
σταση αμιγούς κοινοτικής επιχείρησης: 

Ηλίας Κοΐδης, Αρχ. Μηχ/κός, δημ. υπάλληλος στο ΥΠΕΧΩΔΕ. 

Αλεξ. Αλεξίου, έμπορος στη Φλώρινα 

Παύλος Κοσμίδης, Πολ. Μηχανικός, δημ. υπάλληλος στο ΥΠ-ΕΣ. 

Στις 3.12.87 τα μέλη της επιτροπής επισκέφτηκαν την κοινότητα 
Αγίου Παντελεήμονα και έκαναν αυτοψία στο Τουριστικό Περίπτερο. 

Τα κινητά και ακίνητα περιουσιακά στοιχεία της Κοινότητας βάσει 
και παραστατικών στοιχείων (φάκελοι εκτέλεσης έργων, τιμολόγια 
κ.λπ.) που έθεσε στη διάθεση της επιτροπής η κοινότητα, εκτιμήθηκαν 
όπως παρακάτω: 

1. Κινητά Περιουσιακά στοιχεία (εξοπλισμός) 


Είδος 


Τιμολόγιο 
Αριθμός Ημερομηνία 


Ποσό σε δρχ. 


Αντικείμενα οικιακής χρήσης 
Τοστιέρα, φρυτέζα κ.λπ 
Ψυγεία, ψησταριές, καρέκλες κλπ 


237 3.7.85 
18 12.6.85 
192 25.7.85 


154,442 

139.763 

748.000 


Σύνολο 1.042.205 δρχ. 


Με συντελεστή παλαιότητας 25% το παραπάνω σύνολο γίνεται: 

1 .042.205χ( 1,00 - 0,25) = 781.500 δρχ δηλ. =ΣΙ=800.000 δρχ. 
II. Ακίνητα περιουσιακά στοιχεία 

1) Οικόπεδο: 3.000 τ.μ. X 4.000 = 12.000.000 δρχ. 

2) Κτΐσμα: 2 X 337.50 = 675,00x25.000 = 16.875.000 

ΣΙΙ 28.875.000 δρχ. 

Γενικό Σύνολο: ΣΙ + ΣΙΙ = 800.000 + 28.875.000 = 
29.675.000 δρχ 


- ,συ.υυυ.υιιυ ορχ, 

(τριάντα εκατομμύρια) 
Φλώρινα, 9 Δεκεμβρίου 1987 
Τα μέλη της Επιτροπής 
ΗΛΙΑΣ ΚΟΪΔΗΣ 
ΑΛΕΞ. ΑΛΕΞΙΟΥ 
ΠΑΥΛΟΣ ΚΟΣΜΙΔΗΣ 

Αριθ. 508 (15) 

ΑΠΟΦΑΣΗ Αριθ. 11 

Δημιουργία μιας προσωρινής θέσης στον ΟΕΥ του Δήμου Πάτμου Ν. 
Δωδεκανήσου. 

Ο ΔΗΜΑΡΧΟΣ ΠΑΤΜΟΤ 


’ Εχοντας υπόψη: 

1) Την αριθμ. ΔΙΠΙΔ/Φ42/24/11440/31.12.1986 κοινή Υπουρ¬ 
γική απόφαση των Υπουργών Προεδρίας Κυβερνήσεως, Εσωτερικών 
και Οικονομικών (ΦΕΚ 921/31.12.1986 τεύχος Β') περί ρυθμίσεως 
θεμάτων προσωπικού ιδιωτικού δικαίου (αριθ. 2 παρ. 2). 

2) Το αριθμ 77262/24.11.1987 έγγραφο του Υπουργείου Εσωτε¬ 
ρικών με το οποίο προβλέπονται νέες ρυθμίσεις για τον διορισμό σε μόνι¬ 
μες θέσεις ή μετατροπή των συμβάσεων ορισμένου χρόνου για τους 
διοικητικούς υπαλλήλους σε αορίστου χρόνου (Ν. 
1735/11.11.1987). 

3) Τον ισχύοντα Οργανισμό Εσωτερικής Υπηρεσίας από τον οποίο 
προκύπτει ότι δεν προβλέπεται σ’ αυτόν η παρακάτω συνιστωμένη θέση 
(ΦΕΚ 102/27.2.1985 τεύχος Β). 

4) Την αριθμ. 16/1988 απόφαση του Δημοτικού Συμβουλίου που 
αφορά την γνωμοδότηση για τον διορισμό και κατάταξη σε προσωρινή 
θέση προσωπικού I. Δικαίου που εξυπηρετεί πάγιες και διαρκείς ανά¬ 
γκες του Δήμου σύμφωνα με τις διατάξεις της παραπάνω Υπουργικής 
απόφασης. 

5) Την αριθμ. 10/1988 απόφασή μας περί διορισμού σε προσωρινή 
θέση του υπαλλήλου Γρύλλη Σώζου του Σταύρου. Διαπιστώνουμε: 

Την δημιουργία μιας προσωρινής θέσης στον Οργανισμό Εσωτερικής 
Υπηρεσίας του Δήμου της Κατηγορίας ΔΕ Κλάδου ΔΕΙ διοικητικός, με 
σχέση εργασίας ιδιωτικού δικαίου αορίστου χρόνου που καταργείται αυ¬ 
τοδίκαια μόλις κενωθεί με οποιοδήποτε τρόπο. 

Πάτμος, 23 Φεβρουάριου 1988 
Ο Δήμαρχος 
ΧΡΗΣΤΟΣ ΚΥΡΩΖΗΣ 


♦ 


Αριθ, 305/40,1/33 (16) 

Σύσταση προσωρινών θέσεων με σχέση εργασίας ιδιωτικού δικαίου αό¬ 
ριστου χρόνου στο Εθνικό Κέντρο Κοινωνικών Ερευνών. 

Ο ΠΡΟΕΔΡΟΣ ΤΟΥ Δ.Σ. ΤΟΥ Ε.Κ.Κ.Ε. 


Έχοντας υπόψη: 

1. Τις διατάξεις: 

α. του Ν. 1558/85 «Κυβέρνηση και Κυβερνητικά όργανα» 
β. του Ν. 1514/85 «Ανάπτυξη της Επιστημονικής και Τεχνολογι¬ 
κής έρευνας», 

γ. του Ν. 1735/87 «Προσλήψεις στον Δημόσιο Τομέα κ.λπ.», 

5ί του Π.Δ. 342/86 «Οργανισμός του Εθνικού Κέντρου Κοινωνικών 
Ερευνών··. 


2. Την κοινή υπουργική απόφαση Δ1Π1Δ/Φ.42/63/11056 (ΦΕΚ 
781/31.12.87) «ρύθμιση θεμάτων προσωπικού ιδιωτικού δικαίου». 

3. Την γνωμοδότηση του Υπηρεσιακού Συμβουλίου του ΕΚΚΕ που 
έχει ληφθεί στη συνεδρίαση του 8/18.3.88, αποφασίζουμε: 

1. Συνιάτούμε τις πιο κάτω προσωρινές θέσεις με σχέση εργασίας ιδι¬ 
ωτικού δικαίου αόριστου χρόνου κατά ειδικότητα και αριθμό ως εξής: 

α) Ερευνητικού προσωπικού: δύο (2) θέσεις 

β) Καθαριστριών: μία (1) θέση 

2. Οι θέσεις αυτές είναι προσωποπαγείς και καταργούνται αυτοδί¬ 
καια μόλις κενωθούν με οποιονδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Μαρτίου 1988 
Ο Πρόεδρος 

ΔΗΜΗΤΡΗΣ Α. ΦΑΤΟΥΡΟΣ 

ΔΙΟΡΘ ΩΣ ΕΙΣ ΣΦ ΑΛΜΑΤΩΝ 

(17) 

Στο ΦΕΚ 100/Β/25.2.1988 στο οποίο δημοσιεύτηκε η κοινή 
υπουργική απόφαση Β. 2671/482. στη σελίδα 1002 στην αριστερή 
στήλη και έξι σειρές πριν από το τέλος, διορθώνεται το εσφαλμένο 
«έκταση 10 στρ. περίπου», στο ορθό «έκταση 310 στρ. περίπου». 


(Από το Υπουργείο Βιομηχανίας, Ενέργειας και Τεχνολογίας) 

(18) 

Στον Ειδικό Κανονισμό Λιμένα Χαλκίδας αρ. 21 που δημοσιεύτηκε 
στο ΦΕΚ, 66/4.2.88 (τ.Β) γίνονται οι εξής διορθώσεις: 

Στο άρθρο 1, παραγ. 1. στίχ. 3 η εσφαλμένη λέξη «ένταση» στην ορθή 
«έκταση». 

Στο άρθρο 6, παραγ. 3, στιχ. 5 η εσφαλμένη λέξη «ΕΠΕ» στην ορθή 
«Ε.Ε.Π.». 

Στο άρθρο 7, παραγ. 1, στίχ. 6 - 7, οι επικεφαλίδες ΕΠ/ΓΑ - ΦΟΡ¬ 
ΤΗΓΑ και ΔΡΧ. ΔΡΧ. μεταφέρονται από το σημείο που είναι γραμμένες 
και τοποθετούνται στην ορθή θέση, επάνω από τις αντίστοιχες στήλες 
του ισχύοντος τιμολογίου, δηλαδή: 

ΕΠ/ΓΑ ΦΟΡΤΗΓΑ 

ΔΡΧ. ΔΡΧ. 

1.380 2.066 


6.240 


8.306 

(Από τη Νομαρχία Εύβοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




